CELEX: 62021TN0079
Language: hu
Date: 2021-02-03 00:00:00
Title: T-79/21. sz. ügy: 2021. február 3-án benyújtott kereset – Ryanair és AMS kontra Bizottság

2021.3.29.   
            
            
               HU
            
            
               Az Európai Unió Hivatalos Lapja
            
            
               C 110/35
            
         
      2021. február 3-án benyújtott kereset – Ryanair és AMS kontra Bizottság
      (T-79/21. sz. ügy)
      (2021/C 110/39)
      Az eljárás nyelve: angol
      
         Felek
      
      
         Felperesek: Ryanair DAC (Swords, Írország), Airport Marketing Services Ltd (AMS) (Dublin, Írország) (képviselő: E. Vahida, F.-C. Laprévote, V. Blanc, S. Rating és I. Metaxas-Maranghidis ügyvédek)
      
         Alperes: Európai Bizottság
      
         A felek kérelmei
      
      A felperesek kérik, hogy a Törvényszék:
      
                  —
               
               
                  semmisítse meg az alperes 2019. augusztus 2-i (EU) határozatát a Franciaország által a Ryanair és az Airport Marketing Services javára nyújtott SA.47867 2018/C (korábbi 2017/FC) számú állami támogatásról; (1) és
               
            
                  —
               
               
                  az alperest kötelezze a költségek viselésére.
               
            
         Jogalapok és főbb érvek
      
      Keresetük alátámasztása érdekében a felperesek hat jogalapra hivatkoznak.
      
                  1.
               
               
                  Az első jogalap azon alapul, hogy az alperes megsértette az Európai Unió Alapjogi Chartájának 41. és 47. cikkét, a megfelelő ügyintézés elvét és a felperesek védelemhez való jogát.
               
            
                  2.
               
               
                  A második jogalap azon alapul, hogy az alperes megsértette az EUMSZ 107. cikk (1) bekezdését és az indokolási kötelezettséget, amikor a megtámadott határozat helyesbítésében megállapította, hogy a piacgazdasági szereplő teszt nem alkalmazható, miután annak alkalmazhatóságát egy korábbi határozatban megállapította.
               
            
                  3.
               
               
                  A harmadik jogalap azon alapul, hogy az alperes megsértette az EUMSZ 107. cikk (1) bekezdését, mivel hibásan alkalmazta a megtámadott határozatban a „valódi szükséglet” tesztet.
               
            
                  4.
               
               
                  A negyedik jogalap azon alapul, hogy az alperes megsértette az EUMSZ 107. cikk (1) bekezdését, mivel tévesen figyelmen kívül hagyta montpellier-i régiót és a repülőtér marketingszolgáltatások iránti igényét.
               
            
                  5.
               
               
                  Az ötödik jogalap azon alapul, hogy az alperes megsértette az EUMSZ 107. cikk (1) bekezdését, mivel nem azonosította a montpellier-i repülőteret a támogatás kedvezményezettjeként.
               
            
                  6.
               
               
                  A hatodik jogalap azon alapul, hogy az alperes megsértette az EUMSZ 107. cikk (1) bekezdését, mivel nem bizonyította a szelektivitást.
               
            
         (1)  HL 2020. L 388., 1. o.-